# **DECIZIA ETAPEI DE ÎNCADRARE**

## Nr. 00 din 00.00.2018

Proiect

Ca urmare a solicitării de emitere a acordului de mediu adresate de **SOCIETATEA DE DISTRIBUȚIE A ENERGIEI ELECTRICE TRANSILVANIA NORD SA CLUJ- NAPOCA SUCURSALA DE DISTRIBUȚIE A ENERGIEI ELECTRICE ZALĂU**, cu sediul în Str. B-dul MIHAI VITEAZUL, Nr. 79, Zalău , Judetul Sălaj, , înregistrată la APM Salaj cu nr. 2953/22.05.2018, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.07.2018, că proiectul ***Normalizare nivel de tensiune în localitatea Panic,*** propus a fi amplasat în comuna Hereclean, Vîrșolț, jud. Sălaj, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) Proiectul se încadrează în prevederile HG nr. 445*/*2009 Anexa 2 la pct. 13, lit a) – orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) Caracteristicile proiectului:

b1) mărimea proiectului:

***Lucrări propuse:***

Se monteaza un post de transformare aerian, pe un stâlp SC 15014 în fundație turnată amplasat pe marginea drumului comunal DC 74, între localitățile Panic și Recea Mică.

Alimentarea cu energie electrică a PTA 20/0.4kv propus se va realiza din LEA 20 KV racord Panic care trece la distanța de 148 m de poziția postului de transformare. Se va realiza o linie electrică aeriană de medie tensiune în lungime de 148 m dealungul drumului de acces din zona, cu montarea unui stâlp special în LEA 20 KV racord Panic existentă.

Se va monta în LEA 20 KV racord Panic, în locul stâlpului nr. 27 de tip SE 1, un stâlp SC 15014 în fundație turnată, pe marginea drumului de acces existent. La distanța de 20 m de stâlpul proiectat se va monta un stâlp SC 15014 în fundație turnată.

Se va realiza o linie electrică aeriană între cei 2 stâlpi cu conductor 3xOlAl 50/8 mmp, în lungime de 20 m folosind legăturile de întindere de la stâlpul de racord și stâlpul cu separator.

Între stâlpul cu separator și stâlpul PTA se va monta la mijlocul distanței un stâlp de susținere în fundație burată de tip SC 15006, echipat cu consolă de susținere CSO 1100 cu legături duble de susținere cu izolatori compozit.

La postul de transformare se va monta o consolă de întindere CIT 140 cu 3 legături duble de întindere cu izolatori compozit și se va întregi rețeaua între stâlpul cu separator proiectat și stâlpul PTA cu conductor 3xOlAl 50/8 mmp cu lungimea de 128 m.

Se va monta la distanța de 26 m în dreapta și în stânga postului de transformare peste drumul comunal câte un stâlp de tip SE 11 în fundație turnată, echipați cu câte o legătură de întindere pentru conductor torsadat și cu câte o priză de pământ cu valoarea rezistenței de dispersie de sub 4 ohmi.

Se va realiza o linie electrică aeriană nouă spre localitatea Panic de la PTA punctul C0 până în punctul C5 pe o lungime de 331 m.

Se vor folosi stâlpi de susținere de tip SE 4 montați în fundație burată și stâlpi de întindere și terminali de tip SE 10 si SE11 în fundații turnate, conductor torsadat TYIR50Ol Al +Al3x70+16 mmp și legături de susținere, întindere și terminale pentru conductor torsadat.

Se va realiza o linie electrică aeriană nouă spre localitatea Recea Mică de la PTA punctul C0 până în punctul C2 pe o lungime de 586 m.

Se vor folosi stâlpi de susținere de tip SE 4 montați în fundație burată și stâlpi de întindere și terminali de tip SE 10 și SE11 în fundații turnate.

Din punctul C2 până în punctul C3 se va moderniza LEA 0.4KV existentă prin demontarea conductorului funie Al 25 mmp existent subdimensionat, schimbarea stâlpilor de colț și a stâlpilor terminali și alinierea rețelei cu stâlpii de susținere păstrați.

Din punctul C3 până în punctul B3 se va realiza LES 0.4KV cu cablu ACYABY 3X95+50 mmp în lungime de 60 m în locul cablului existent ACYABY 4x16 mmp. În punctul B4 se va monta o cutie de secționare.

Se va realiza separarea cu PTA Recea Mica în cutia de secționare din punctul B4.

b2) cumularea cu alte proiecte: nu este cazul;

b3) utilizarea resurselor naturale: nu este cazul;

b4) evacuarea apelor uzate: nu este cazul;

b5) producţia de deşeuri: conform Legii nr. 211/2011(r1) privind regimul deşeurilor, cu modificările ulterioare: - în perioada de execuţie a proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați; nu sunt necesare lucrări pentru organizarea de şantier;

b6) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

b7) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: comuna Hereclean, Vîrșolț, jud. Sălaj.

c1) utilizarea existentă a terenului: conform certificatului de urbanism nr. 8/03.05.2018 emis de Consiliul Județean Sălaj, terenurile ce vor fi ocupate temporar și definitiv de lucrările propuse sunt situate în intravilanul și extravilanul comunelor Hereclean și Vîrșolț și aparțin domeniului public.

c2) relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

c3) capacitatea de absorbţie a mediului: - nu este cazul;

d) Caracteristicile impactului potenţial:

d1) extinderea impactului, aria geografică şi numărul persoanelor afectate: - punctual pe perioada de execuţie;

d2) natura transfrontieră a impactului: - nu este cazul;

d3) mărimea şi complexitatea impactului: - impact redus pe perioada de execuţie şi funcţionare.

d4) probabilitatea impactului: - redusă, pe perioada de execuţie şi funcţionare;

d5) durata, frecvenţa şi reversibilitatea impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

Condiţiile de realizare a proiectului:

* Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

În cadrul ședinței CAT din data de 16.07.2018 au fost solicitate următoarele acte/avize:

* punct de vedere Apele Române;
* punct de vedere Direcţia Judeţeană pentru Cultură, Culte şi Patrimoniul Cultural Naţional Sălaj;

Prezentul act nu exonerează de răspundere titularul, proiectantul și/sau constructorul în cazul producerii unor accidente în timpul execuţiei lucrărilor sau exploatării acestora.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica Grec**

Şef Serviciu Avize, Acorduri, Autorizaţii,

ing. Gizella Balint

Întocmit,

cons. Hajnalka Mate – György